### מסכת מגילה פרק ב משנה ה

**מצוות שזמן קיומן הוא כל היום**

## כָּל הַיּוֹם כָּשֵׁר לִקְרִיאַת הַמְּגִלָּה,

## וְלִקְרִיאַת הַהַלֵּל, וְלִתְקִיעַת שׁוֹפָר, וְלִנְטִילַת לוּלָב,

## וְלִתְפִלַּת הַמּוּסָפִין, וְלַמּוּסָפִין,

## וּלְוִדּוּי הַפָּרִים, וּלְוִדּוּי הַמַּעֲשֵׂר, וּלְוִדּוּי יוֹם הַכִּפּוּרִים, לִסְמִיכָה, לִשְׁחִיטָה, לִתְנוּפָה, לְהַגָּשָׁה, לִקְמִיצָה וּלְהַקְטָרָה, לִמְלִיקָה, וּלְקַבָּלָה, וּלְהַזָּיָה, וּלְהַשְׁקָיַת סוֹטָה, וְלַעֲרִיפַת הָעֶגְלָה, וּלְטָהֳרַת הַמְּצֹרָע.

משימה 1:

במשנה שלנו יש **מילת דין** אחת. סמנו אותה בירוק.

משימה 2:

"וְהַיָּמִים הָאֵלֶּה נִזְכָּרִים וְנַעֲשִׂים" (אסתר ט, כח).

הדגישו את המילה שממנה למדו חכמים שזמן קריאת המגילה הוא **כל היום**.

משימה 3:

השלימו בטבלה את הפסוקים המאימים:

|  |  |
| --- | --- |
| המצוָה | הפסוק שממנו לומדים שזמן המצוָה הוא **ביום** |
| קריאת ההלל | תהלים קיח, כד |
| תקיעת שופר |  |
| נטילת לולב |  |
| תפילת המוספין ומוספין |  |

הפסוקים:

"זֶה **הַיּוֹם** עָשָׂה ה', נָגִילָה וְנִשְׂמְחָה בוֹ" (תהלים קיח, כד).

"וּלְקַחְתֶּם לָכֶם **בַּיּוֹם** הָרִאשׁוֹן, פְּרִי עֵץ הָדָר..." (ויקרא כג, מ).

"לְהַקְרִיב אִשֶּׁה לַה', עֹלָה וּמִנְחָה זֶבַח וּנְסָכִים, דְּבַר יוֹם **בְּיוֹמוֹ**" (ויקרא כג, לז).

"**יוֹם** תְּרוּעָה יִהְיֶה לָכֶם" (במדבר כט, א).

**משימה 4:**

מחקו את המיותר:

1. מי שנטל לולב בלילה הראשון של סוכות יצא / לא יצא ידי חובתו.
2. מי שקרא את ההלל בלילה הראשון של חנוכה צריך / לא צריך לקרוא שנית ביום.
3. מי שהתפלל תפילת מוסף בליל שבת יצא / לא יצא ידי חובתו.

משימה 5:

השלימו:

המשותף לכל המצווֹת שהוזכרו במשנה הוא שזמן קיומן הוא \_\_\_\_\_\_\_\_\_\_.